Rossiya prezidenti nomidan qoraqalpog‘istonlik urush qatnashchilariga medallar topshiriladi

Rossiya prezidenti Vladimir Putin nomidan qoraqalpog‘istonlik Ikkinchi jahon urushi qatnashchilariga esdalik medallari topshiriladi. Bu haqda Qoraqalpog‘iston Vazirlar Kengashi axborot xizmati xabar berdi.

 “75 let pobedi v Velikoy Otechestvennoy Voyne 1941—1945” esdalik medali
Ma’lum qilinishicha, Ikkinchi jahon urishida erishilgan G‘alabaning 75 yilligi munosabati bilan Rossiya prezidenti Vladimir Putin nomidan qoraqalpog‘istonlik 596 nafar urush qatnashchisiga, front ortida mehnat qilgan fuqarolarga “75 let pobedi v Velikoy Otechestvennoy Voyne 1941—1945” esdalik medali topshiriladi.
Qayd etilishicha, Rossiya prezidenti nomidan topshiriladigan esdalik medalini olish huquqiga ega bo‘lgan shaxs 2020-yil 1-yanvardan so‘ng vafot etgan bo‘lsa, medal ularning oila a’zolariga topshiriladi.
Avvalroq Shavkat Mirziyoyev Ikkinchi jahon urushi qatnashchilarini 10 million so‘m bilan mukofotlash to‘g‘risidagi farmonni imzolagandi.